વાપી ઃ વાપી પાલિકા દ્વારા દોડમાં ભારતનું નામ રોશન કરનાર સરિતા ગાયકવાડનું શુક્રવારે ધરમપુરમાં સન્માન કરાયું હતું. રૂ.50 હજારનો ચેક સરિતાને પારડી ધારાસભ્ય કનુભાઇ દેસાઇની હાજરીમાં પાલિકાના પદાધિકારીઓએ એનાયત કર્યોહતો. આ પ્રસંગે વાપી પાલિકા પ્રમુખ ટીનાબેન હળપતિ, ઉપપ્રમુખ વિઠ્ઠલ પટેલ, વાપી શહેર ભાજપ પ્રમુખ મિતેશ દેસાઇ હાજર રહ્યાં હતાં. વલસાડ જિલ્લા ભાજપ સંગઠન દ્વારા પણ સરિતાને ચેક અપાયો હતો. પારડી ધારાસભ્ય પ્રમુખ કનુભાઇ દેસાઇ, ધારાસભ્ય વિવેક પટેલ, મહામંત્રી મહેન્દ્ર ચૌધરી હાજર રહ્યાં હતાં.